UEA nuligos la ĉi-jaran Universalan Kongreson
#000000
La Universala Kongreso ne povos okazi en Kanado en 2020. Anstataŭe ĝi eble estos ŝovita al 2022. Tion komunikas la estraro de UEA en mesaĝo sendita al la komitatanoj.
#000001
Al la ĝenerala publiko la estraro de UEA donas iom malpli detalajn informojn ol al la komitato. En gazetara komuniko, nun legebla ankaŭ en la retejo de UEA, la estraro atentigas, ke Kanado malpermesis enveturon el ĉiuj landoj krom Usono ĝis la fino de junio, kaj nun malfacilas antaŭvidi kiam eksterlandanoj denove rajtos viziti Kanadon.
#000002
Aldone evidentas, ke “la medicinaj, ekonomiaj kaj aliaj implicoj povas daŭri longe post la estingiĝo de la epidemio”, la estraro skribas. “Sekve, la Estraro, konsulte kun la LKK, la kongresa fako kaj la instancoj en Kanado, planas prokraston de la UK en Montrealo”, la komuniko tekstas.
#000003
En mesaĝo sendita al la komitatanoj la estraro tamen jam klare indikas, ke la kongreso ne okazos en Montrealo ĉi-jare:
#000005
Pro la malpermeso eniri Kanadon, kiel klarigite en la tuj sendota Gazetara Komuniko n-ro 861, la UK ne povos okazi en Montrealo en 2020. La Estraro konsulte kun la LKK, la kongresa fako kaj la instancoj en Kanado, planas ĝin prokrasti, prefere al 2022.
#000006
Se la kongreso estus formale nuligita, UEA laŭ la kondiĉoj skribitaj sur la aliĝilo ne devus repagi la kotizojn. Se aliflanke la kongreso estos ŝovita al alia dato aŭ jaro, supozeble jam pagitaj kotizoj plu validos je tiu posta dato.
#000008
La detaloj de tiu pritrakto ne aperas en la nuna GK. La nuna propono estas, ke la kotizo por Montrealo validos por UK 2021 aŭ 2022. Por tre aĝaj membroj, eblos alia aranĝo laŭ individua trakto.
#000010
Ĵenja Amis, la sekretario de la Montreala LKK, opinias ke la plano prokrasti la Montrealan kongreson estas saĝa kaj prudenta:
#000011
– La situacio estas serioza en Kanado kaj tutmonde, kaj ni ne scias, post kiom da monatoj la vivo revenos al la normalo. Por mi, kaj ĉiuj ni en la LKK, plej gravas ke la sano de la kongresanoj kaj de ĉiuj homoj en Kanado ne estu endanĝerigita pro la kongreso. Kompreneble, ni faris jam enorman laboron por sukcesigi la UK-on, ni laboras jam de longa tempo kaj ni pretas daŭrigi la laboron, por ke nia Montreala kongreso okazu, nur en alia jaro!
#000012
Anstataŭ la Universala Kongreso UEA laŭ la gazetara komuniko ”konsideras organizi virtualan eventon, kiu konservos plurajn elementojn de la tradicia UK kaj estos amase disvastigita rete al la tuta mondo”.
#000013
La sorto de la ĉi-jara IJK ankoraŭ ne estas decidita. Post sabata retkunsido ĝia LKK komunikis, ke oni ”atendas ĝisdatigojn de registaroj” kaj ke fina decido estos anoncita la 25-an de aprilo. Oni konsilas antaŭ tiu dato ne rezervi vojaĝojn.
#000014
Komence de Auxguston, evidente eblos eniri Kanadon. Kaj la UK estos okazajxo por gxui vivon denove. Nuligu gxin estus malbona decidon.
#000017
Mi mem sxparis monon dum unu jaro por acxeti aviadilbiletojn kiuj ne estos repagitaj al mi. Do mi iros en Kanado tiusomere, kaj malcertas cxu mi partoprenos en venonta UK en tiu lando.
#000022
Nek vi estas pli fidinda profeto. Resume: la Olimpikaj Ludoj kaj la Eŭropa futbalĉampionumo prokrastitaj kun enormaj financaj konsekvencoj, sed la UK nepre okazu ĉar vi aĉetis flugbileton sen nuligoasekuro malgraŭ la rekomendoj de UEA (el la Dua Bulteno: “Bv. nepre akiri vojaĝ­an asekuron”. Nu, vi havas sufiĉe fortan argumenton, vi verŝajne facile konvinkos la Estraron de UEA ne nuligi.
#000029
Afriko kaj Latinameriko ne estas ankoraux, feliĉe, tuŝitaj de la pandemio. Sed bedauxrinde okazos. Ja ne la pandemio ne estas finiĝonta. Ĝi finiĝos vere tiam, kiam oni trovos vakcinon. Do post almenaux unu jaro.
#000031
Se iu ne loĝas en Usono aŭ Kanado, estus tre multekosta kaj malfacila vojaĝi alimaniere.
#000036
Tial mi ekz-e ne vojaĝis al IJK 1992 en Montrealo (mi konsideretis), sed partoprenis IJK-on nur kvar jarojn poste, ĉar en tiu jaro ĝi okazis en multe pli proksima loko. Simile pri UK. Mi ne povis vojaĝi al UK en Seulo aŭ Tampereo, sed al la sekva en Prago. La sekvan en Adelaido mi ellasis kaj ŝparis por la sekva en Montpeliero.
#000037
Hodiaŭ oni anoncis, ke la kebeka registaro petis la nuligon de ĉiuj kulturaj aranĝoj kaj festivaloj ĝis la fino de aŭgusto. Do, eĉ se tiam eblos eniri Kanadon, vi tamen ne povus iri al UK.
#000038
Mi esperas ke ĉi-somere ni vidos amason da novaj formoj de renkontiĝoj. Mi ne havas la eblon viziti UK-on, sed mi tre ŝatus partopreni en virtualan kongreson.
#000039